laion/Wikipedia-Exotic huggingface dataset:
דג קטן

דג קטן (באנגלית: Little Fish) הוא סרט דרמה אוסטרלי משנת 2005 בבימויו של רוואן וודס, שעוסק במכורה לסמים לשעבר שחבריה מהעבר חוזרים לחייה. בסרט משחקים קייט בלאנשט, סם ניל והוגו ויבינג. הסרט מגולל את סיפורה של טרייסי הארט (קייט בלאנשט), מכורה לסמים לשעבר שכיום בעלת עסק למשחקי וידאו. טרייסי מנסה ללא הצלחה לקבל הלוואה מהבנק במטרה להגדיל את העסק. חברה מהעבר, ג'וני (דסטין נגוין), מציע לה עזרה על ידי השקעה בבורסה. טרייסי מתרצה אך מגלה שלמעשה ג'וני עדיין עוסק בסחר סמים ורק כך הוא יוכל לעזור לה. לבסוף טרייסי מסכימה ונוסעת עם ג'וני ועם אחיה, ריי (מרטין הנדרסון). כשהם מגיעים למקום המפגש הם נתקלים בליונל (הוגו ויבינג), אביה החורג של טרייסי, שנורה על ידי סטיבן (ג'ואל טובאק), סוחר סמים נוסף. קייט בלאנשט – טרייסי הארט סם ניל – בראד תומפסון הוגו ויבינג – ליונל דוסון דסטין נגוין – ג'וני נגוין נוני הייזלהרסט – ג'נל הארט מרטין הנדרסון – ריי הארט ג'ואל טובאק – סטיבן מוס ליסה מקיון – לורה הסרט זכה לביקורות מהללות, בעיקר על הופעתם של השחקנים הראשיים (קייט בלאנשט, נוני הייזלהרסט והוגו ויבינג). הסרט דורג עם 85 אחוז ביקורות חיוביות על פי האתר "Rotten Tomatoes". הסרט היה מועמד ל-13 פרסים של המכון האוסטרלי לסרטים ב-2005. הסרט זכה בחמש קטגוריות; השחקן הראשי הטוב ביותר (הוגו ויבינג), השחקנית הראשית הטובה ביותר (קייט בלאנשט), שחקנית המשנה הטובה ביותר (נוני הייזלהרסט), העריכה הטובה ביותר והסאונד הטוב ביותר. "דג קטן", במסד הנתונים הקולנועיים IMDb (באנגלית) "דג קטן", באתר נטפליקס "דג קטן", באתר AllMovie (באנגלית) "דג קטן", באתר Metacritic (באנגלית) "דג קטן", במסד הנתונים הקולנועיים KinoPoisk (ברוסית)
סנג'ק (האימפריה העות'מאנית)

סַנְגָ'ק (בטורקית: sancak, בכתיב עות'מאני: سنجاق שפירושו דגל, מחוז) היה שטח בחלוקה המנהלית של האימפריה העות'מאנית שהיה נקרא גם ליווא (בערבית: لواء). סנג'קים הוגדרו כבר בתחילת החלוקה המנהלית של האימפריה העות'מאנית באמצע המאה ה-14 כחלק משיטת הטימאר – שיטת חלוקת אדמות צבאית-פאודלית. בנוסף לצבא המקצועי בקרבות היו משתתפים סיפאהים שהצטרפו לצבא בתמורה לפייף שהוענק על ידי סולטאן. הם גויסו בהתאם לסנג'ק בו גרו והונהגו על ידי ביי הסנג'ק (שניתן לתרגום כ"ראש המחוז"). החלוקה המנהלית החדשה בסוף אותה המאה הכפיפה סנג'קים לביילרבייליקים שהפכו מאוחר יותר לאיילטים ואחר כך לווילאייטים. לא כל הסנג'קים הוכפפו לרשויות גבוהות יותר: חלקם היו אזורים חדשים שרק נכבשו והיו סנג'קים כמו בנגאזי וצ'טלג'ה שמנהיגיהם הוכפפו ישירות לפורטה. בראש הסנג'ק עמד מתצרף (ﻤﺘﺻﺮﻒ) או סנג'ק ביי. סנג'קים חולקו לקאדיליקים (בעות'מאנית: قاضيلق) או קאזות (בערבית: قضاء; בעות'מאנית: kazâ) שבראשם עמד קאדי. מספרם באימפריה השתנה במהלך הזמן. ברפורמות טנזימאט במאה ה-19 הוא עלה מעל 400 בעוד שרוב התקופות הקודמות היה קרוב ל-150.[דרוש מקור] אזור סנג'ק בחבל הבלקן נמצא בסנג'ק נובי פאזאר שחולק ב-1913. התקופה העות'מאנית בארץ ישראל - מונחים ליווא (ערבית) מדיה וקבצים בנושא סנג'ק בוויקישיתוף ערך זה הוא קצרמר בנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
גאוגרפיה של מדגסקר

מדגסקר הוא האי הרביעי בגודלו בעולם (587,040 קמ"ר) השוכן באוקיינוס ההודי, ליד חופה המזרחי של אפריקה הדרומית. הוא מופרד מאפריקה על ידי מצר מוזמביק (שרוחבו 460 ק"מ בנקודה הצרה, ועומקו המרבי 3,292 מ'). מדגסקר נפרדה מגונדוונה לפני 65 מיליון שנה, לפיכך היא מכילה אוכלוסייה מיוחדת של צמחים וחיות. קו רוחב: 25–12 דרום. קו אורך: 50–44 מזרח. במדגסקר 3 רכסי הרים מרכזיים: הרי צרטננה (Tsaratanana) בצפון, הרי אנקרטה (Ankaratra) שבמרכז, והרי אנדינגיטרה שבדרום. ההר הגבוה ביותר, מרומוקוטרו (2,876 מ'), נמצא ברכס צרטננה. חופה המזרחי של מדגסקר צר מאוד, ובתוך הארץ מתנשאת רמה שעליה מצויים רכסי ההרים. בצפון האי זורם נהר הבטסיבוקה לאורך 525 ק"מ מעיר הבירה אנטננריבו אל מפרץ בומבטוקה שעל יד העיר מאהאז'אנגה בצפון מערב האי. ישנם 3 אזורי אקלים במדגסקר: AF — אקלים טרופי עם משקעים לאורך כל השנה — במזרח ובצפון. CW — אקלים חמים וצחיח, משקעים מועטים — באזורים הפנימיים. AW — אקלים טרופי וצחיח — בדרום-מערב ובקצה הדרומי. קיים פער רב במשקעים השנתיים: בדרום האי ממוצע המשקעים הוא 500–250 מ"מ בשנה, ולעומת זאת בצפון מזרח האי ממוצע המשקעים עולה על 3,000 מ"מ בשנה. רוברט דרייפר, שודדי היערות של מדגסקר, נשיונל ג'יאוגרפיק ישראל, גיליון 148, ספטמבר 2010 מדיה וקבצים בנושא גאוגרפיה של מדגסקר בוויקישיתוף ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
Toxicity (שיר)

Toxicity (בתרגום חופשי: רעילות) הוא סינגל שבוצע על ידי להקת ההאבי מטאל האמריקאית סיסטם אוף אה דאון, שיצא בשנת 2002. הסינגל נכלל באלבום הנושא את אותו השם. למרות שמעולם השיר לא הגיע להצלחה המסחרית של הסינגלים "Chop Suey!" ,"Aerials", נשאר השיר אחד מהשירים הפופולריים ביותר של מעריצי הלהקה. השיר ידוע בשירה האגרסיבית ובקצב תופים הבולט שבו. השיר דורג במקום ה-14 מתוך 40 השירים הגדולים בסגנון המטאל בכל הזמנים. השיר ניתן להורדה עבור משחק המוזיקה וידאו בשם רוק בנד, והוא נכלל במשחק גיטר הירו בקטגוריה גיטר הירו:מטאליקה. השיר הגיע למקום השלישי במצעד השירים האלטרניביים בארצות הברית. הקליפ נוהל על ידי מרקוס סיאגה ושאבו אודאג'יאן. בתחילת הקליפ מופיעה שדרת הכוכבים בהוליווד, לוס אנג'לס. רוב הקליפ מתמקד בנגני הלהקה שמבצעים את השיר, כאשר על גופות הנגנים מוקרנות תמונות של חסרי בית ברחובות. דארון מאלכיאן לובש בקליפ חולצה של הלוס אנג'לס קינגס ששם משפחתו כתוב עליה מאחורה ומתחתיו המספר 13. סרג' טנקיאן - קלידים, שירה דארון מאלכיאן - גיטרה חשמלית, קולות שאבו אודאג'יאן - גיטרה בס ג'ון דאלמיאן - תופים כמן כן, השיר זכה במקום ה-53 ב-Y2KROQ ב-200 שירים הטובים ביותר של המאה. מידע על הסינגל "Toxicity" באתר מיוזיק בריינז מידע על היצירה "Toxicity" באתר Discogs סרטון השיר "Toxicity" באתר יוטיוב "VH1 40 Greatest Metal Songs", 1-4 May 2006, VH1 Channel, reported by VH1.com; last accessed September 10, 2006 System of a Down, Billboard https://australian-charts.com/showitem.asp?interpret=System+of+a+Down&titel=Toxicity&cat=s https://web.archive.org/web/20180101010101/https://www.chart-track.co.uk/index.jsp?c=p%2Fmusicvideo%2Fmusic%2Farchive%2Findex_test.jsp&ct=240001&arch=t&lyr=2002&year=2002&week=11 https://www.billboard.com/music/System-of-a-Down/chart-history/MRT https://www.billboard.com/music/System-of-a-Down/chart-history/RTT [1] [2] [3]
סנג'ק

האם התכוונתם ל... סנג'ק (האימפריה העות'מאנית) – יחידה מנהלתית באימפריה העות'מאנית סנג'ק (חבל ארץ) – אזור היסטורי בגבול בין סרביה למונטנגרו סנג'ק בוסניה סנג'ק נובי פאזאר (אנ')
ג'ורג'יה (פירושונים)

האם התכוונתם ל... מקומות: ג'ורג'יה – מדינה בדרום-מזרח ארצות הברית אבני ג'ורג'יה – אנדרטה עשויה גרניט במדינת ג'ורג'יה יום ג'ורג'יה – יום חג לאומי במדינת ג'ורג'יה גאורגיה (נקראת ג'ורג'יה באנגלית, ובעבר גם בעברית) – מדינה באירופה איי ג'ורג'יה הדרומית – קבוצת איים בדרום האוקיינוס האטלנטי, בשליטת בריטניה מצר ג'ורג'יה – מצר ים בין האי ונקובר שבקולומביה הבריטית, קנדה ויבשת אמריקה אחר: ג'ורג'יה (סרט) – סרט קולנוע אמריקאי משנת 1981 ג'ורג'יה (SSGN-729) – צוללת גרעינית מסדרת אוהיו The Devil Went Down to Georgia – שיר של להקת צ'ארלי דניאלס משנת 1979
אקסיומת ההיקפיות

בתורת הקבוצות האקסיומטית, אקסיומת ההיקפיות היא אקסיומה במערכת ZF. האקסיומה גורסת כי אם לכל איבר x, הוא שייך לקבוצה הראשונה אם ורק אם הוא שייך לקבוצה השנייה, אז שתי הקבוצות שוות. משמעות האקסיומה היא שיחס השייכות מגדיר חד משמעי את הקבוצה. בפרט, האקסיומה שוללת את קיומם של האטומים - שהם אובייקטים שונים זה מזה חסרי איברים, כיוון שהיא מבטיחה שכל אובייקט כזה יהיה שווה לקבוצה הריקה. באופן פורמלי: ∀ A ∀ B ( ∀ x ( x ∈ A ↔ x ∈ B ) ⟹ A = B ) {\displaystyle \forall A\forall B(\forall x\,(x\in A\leftrightarrow x\in B)\Longrightarrow A=B)} אקסיומות הנובעות למושג השוויון בתחשיב הפרדיקטים מבטיחות את הכיוון השני - אם A=B אז יש להם את אותם איברים. אקסיומת ההיקפיות יכולה להיחשב גם כהגדרה של מושג השוויון בין זוג קבוצות. במובן הזה, ניתן לעבוד בשפה שאיננה מכילה את סימן השוויון ולהגדיר אותו בהתאם לאקסיומה. במקרה הזה יש לשנות את האקסיומה: אם לכל x מתקיים x שייך ל-A אם ורק אם x שייך ל-B, אז לכל C יתקיים ש-A שייך ל-C אם ורק אם B שייך ל-C. בכל מודל של האקסיומה הזו אמנם ייתכן שיהיו שני איברים שונים בעלי אותם איברים, אבל ההתנהגות שלהם תהיה זהה לחלוטין (הם יקיימו את אותן נוסחאות). באופן היסטורי, תורת הקבוצות אפשרה קיום של אטומים, כלומר איברים שאינם הקבוצה הריקה ולא מכילים שום איבר. בעקבות התפתחות תורת הקבוצות, אובייקטים אלו נזנחו ואקסיומת ההיקפיות אומצה. למרות זאת, לתורת הקבוצות עם אטומים (לעיתים מסומנת ZFA) יש שימושים. למשל, ב-ZFA קל לבנות מודלים בהם אקסיומת הבחירה נכשלת, כולל שליטה במידת הכישלון (כלומר האם גרסאות חלשות יותר של אקסיומת הבחירה או תוצאות מסוימות שלה מתקיימות או לא). מודלים אלו עמדו בבסיס הבנייה של כהן, המבוססת כפייה, של מודלים של ZF ללא אקסיומת הבחירה. ניתן להתאים את אקסיומת ההיקפיות לתורה שמכילה אטומים בשני אופנים. אפשר להוסיף יחס חד-מקומי A, כך ש-A(x)‎ כאשר x אטום, ולהגביל את אקסיומת ההיקפיות רק לאיברים שאינם ביחס A. מצד שני, אפשר להימנע מהוספת סימן יחס, ולהגביל את אקסיומת ההיקפיות רק לקבוצות שמכילות איברים. אקסיומת ההיקפיות, באתר MathWorld (באנגלית)
הגביע הקפריסאי בכדורסל

הגביע הקפריסאי בכדורסל (ביוונית: Κυπριακή Μπάσκετ Κύπελλο) הוא מפעל כדורסל קפריסאי בשיטת גביע (המפסיד יוצא, או "נוקאאוט"), שנוסד בשנת 1967 ומנוהל על ידי איגוד הכדורסל הקפריסאי. בגביע מתחרות כיום רק קבוצות הכדורסל של שתי הליגות המקצועניות בקפריסין. ליגת העל הקפריסאית בכדורסל אתר האינטרנט הרשמי של הגביע הקפריסאי בכדורסל
זכוכנים

זכוכנים (שם מדעי: Hexactinellid) הם מחלקה של ספוגים בעלי שלד העשוי מאוסף של מחטי שלד צורניים (החומר צורן דו-חמצני משמש לייצור זכוכית, ומכאן שמם) בעלי ארבעה ו\או שישה קודקודים. כיום מוגדרים כ-600 מינים שהם כ-7% ממיני הספוגים. אילו בעלי חיים ימיים הנמצאים בעיקר באזורי זרימה שכבתית או זרמים חלשים, בעומק הים או במערות. הזכוכנים יחסית נדירים ונמצאים בעיקר בעומקים של 450 עד 900 מטר מלבד המין Oopsacas minuta שגדל במים רדודים. הם נמצאים בכל האוקיינוסים בעולם אך נפוצים יותר באזור אנטארקטיקה. צורתם כעין כוס, וגובהם 10 עד 30 סנטימטרים, צבעם חיוור (לבן או אפרפר). השלד שלהם בולט ועשוי שבכה מוצקה עשויה מחטי צורן דו-חמצני מאוחות. הגוף יחסית סימטרי ובעל חלל מרכזי גדול שפתוח במינים רבים לסביבה החיצונית דרך מסננת עשויה ממחטי השלד. שלא כמו ספוגיים אחרים הם נוטים להימצא כפרטים בודדים ולא ליצור מושבות מאוחות. רוב גופם עשוי מתאי ענק מרובי גרעינים (Syncytium). בקבוצה מופיעים במקום תאי האפידרמיס, שישנם בקבוצות אחרות של ספוגיים, רשת של תאים גדולים, מרובי-גרעינים ודמויי-אמבה, מבעדם עוברות מחטי השלד. שלא כמו ספוגיים אחרים, אין לזכוכנים יכולת התכווצות. הזכוכנים מסוגלים, בעזרת מערכת ייחודית, להוליך זרמים חשמליים דרך גופם ובכך לאפשר להם להגיב במהירות לגירויים חיצוניים. לזכוכנים כגון Euplectella aspergillum יש ציצת סיבים המשתרעים כלפי חוץ כמו כתר הפוך בבסיס השלד שלהם. אורכם של סיבים אלו הוא 50-175 מילימטרים ועוביים כשל שערה אנושית. יצורים אלה חיים במשך הרבה מאוד זמן, אבל הגיל המדויק שלהם קשה למדידה. מחקר אחד המבוסס על מודלים העריך את גילה המשוער של דגימה של Scolymastra joubini בכ-23,000 שנים, שנחשב לבלתי אפשרי. מיני המים הרדודים של זכוכנים נדירים מאוד ברחבי העולם. באנטארקטיקה שני מינים נמצאו במים רדודים של 33 מטר מתחת לקרח. באחד מהמינים בים התיכון מופיע במים רדודים של 18 מטר במערה עם עלייה של מים קרים ממעמקי הים. מדיה וקבצים בנושא זכוכנים בוויקישיתוף זכוכנים, באתר ITIS (באנגלית) זכוכנים, באתר NCBI (באנגלית) זכוכנים, באתר Animal Diversity Web (באנגלית) זכוכנים, באתר האנציקלופדיה של החיים (באנגלית) זכוכנים, באתר GBIF (באנגלית) זכוכנים, באתר אנציקלופדיה בריטניקה (באנגלית) Systema Porifera: A Guide to the Classification of Sponges, Edited by John N.A. Hooper and Rob W.M. Van Soest
המנון סאו טומה ופרינסיפה

עצמאות מוחלטת הוא שם ההמנון הלאומי של סאו טומה ופרינסיפה. ההמנון שאומץ בשנת 1975, נכתב על ידי אלדה נבס דה גראסה סאנטו והולחן על ידי מנואל דוס סנטוס ברטו דה סוזה הדואר אלמיידה. סמל סאו טומה ופרינסיפה דגל סאו טומה ופרינסיפה
רינאט דסאייב

רינאט פאיזראחמנוביץ' דסאייב (ברוסית: Ринат Файзрахманович Дасаев; נולד ב-13 ביוני 1957) הוא כדורגלן עבר סובייטי ממוצא טאטארי, ששיחק בעמדת השוער בקבוצת ספרטק מוסקבה ובנבחרת ברית המועצות. נולד בעיר אסטרחן שבברית המועצות (כיום ברוסיה). זכה בפרס שוער השנה בברית המועצות 6 פעמים, יותר מכל שוער סובייטי אחר. דסאייב החל לשחק בספרטק מוסקבה בשנת 1978. הוא זכה איתה בחמש אליפויות ברית המועצות. דסאייב זכה בתואר השוער הטוב ביותר בברית המועצות בשנים 1980, 1982, 1983, 1985, 1987 ו-1988. בשנת 1982 נבחר לכדורגלן השנה בברית המועצות. במשך כ-10 שנים היה השוער הראשי של נבחרת ברית המועצות. יחד עם הנבחרת השתתף בשלושה מונדיאלים (1982, 1986 ו1990). בנוסף זכה דסאייב עם הנבחרת האולימפית במדליית ארד באולימפיאדת מוסקבה (1980) ובמקום השני ביורו 1988. לאחר הופעה מוצלחת ביורו 88 זומן לשחק בסביליה הספרדית. בשנת 1991 פרש ממשחק פעיל . במרץ 2004 הוא נבחר על ידי פלה לאחד מ-125 שחקני הכדורגל החיים הטובים בעולם, והיה נציגה היחיד של רוסיה ברשימה זו. מדיה וקבצים בנושא רינאט דסאייב בוויקישיתוף רינאט דסאייב, באתר Transfermarkt רינאט דסאייב, באתר Fussballdaten.de (בגרמנית) רינאט דסאייב, באתר Soccerway רינאט דסאייב, באתר WorldFootball.net רינאט דסאייב, באתר National Football Teams רינאט דסאייב, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים ובנושא סובייטים. אתם מוזמנים לתרום לוויקיפדיה ולהרחיב אותו.
פיל צפון-אפריקני

פיל צפון-אפריקני (שם מדעי: Loxodonta africana pharaoensis) הוא ככל הנראה תת-מין קדום של הפיל האפריקאי, או מין נפרד שהתקיים בצפון אפריקה עד היכחדותו בתקופת האימפריה הרומית העתיקה. פילים אלה שימשו כפילי מלחמה במסעו של חניבעל בחציית הרי האלפים בצפון איטליה. סביבת המחיה הטבעית של הפיל הצפון אפריקני השתרעה ככל הנראה לאורך צפון אפריקה עד חופי סודאן ואריתריאה. הפיל הצפון אפריקני היה קטן בממדיו מפיל הסוואנה האפריקני וככל הנראה היה בגודל דומה לפיל היערות האפריקני. הוא היווה אוכלוסייה מורחבת של פיל מדברי. ממטבעות קרתגניים מהתקופה ניתן להסיק כי גובהו ברוחב הכתפיים היה בסביבות 2.5 מטרים. הוא מתואר כפיל בעל אוזניים גדולות וגב קעור הטיפוסיים לפיל האפריקאי המודרני. ניתן להניח כי הוא היה בעל אופי כנוע יותר מהפיל האפריקאי המודרני, מה שאפשר את אילופו, אם כי לא ידוע באילו שיטות השתמשו על מנת לבייתו. קיימת מחלוקת בין החוקרים האם הפיל נשא על גבו אפיריון קרב. על אף התנגדויות השוללות זאת, ראיות מסוימות מצביעות כי פילי מלחמה מסוג זה נשאו על גבם אפיריון בחלק מהקרבות. לאחר כיבוש סיציליה בשנת 242 לפנה"ס ניסו הרומאים ללכוד חלק מהפילים שננטשו על האי בידי הקרתגנים אך נכשלו במשימתם, פילים אלה היו ככל הנראה מהזן של הפיל הצפון אפריקני, הפיל של חניבעל לעומת זאת היה פיל גדול ממדים במיוחד שזכה לשם סורוס והשתייך ככל הנראה לזן של פיל סורי (Elephas maximus asurus) שנכחד אף הוא. הפיל הצפון אפריקאי אולף ושימש גם את שושלת תלמי במצריים ההלניסטית. פוליביוס מתאר את נחיתותו של פיל זה בקרב אל מול הפיל האסייתי הגדול יותר ששימש את הסלווקים. כתובת תלמאית ששרדה מתארת את שלושת הסוגים של פילי המלחמה שהיו בשימוש בעת העתיקה: הפיל הלובי (הפיל הצפון-אפריקאי), הפיל האתיופי (כנראה הפיל המזרח-אפריקאי) והפיל ההודי. המלך התלמאי התפאר בהצלחתו לאלף את הפילים האתיופיים (שהם קשים ביותר לאילוף). סבורים כי הפיל הצפון אפריקני נכחד לאחר כיבוש צפון אפריקה בידי הרומאים מאחר ששימש בזירת תחרויות גלדיאטורים שבהם הגלדיאטורים לחמו בבעלי חיים פראיים שבסופן החיות היו מומתות. חוקרים מסוימים סוברים כי אוכלוסיות קטנות של הפיל המשיכו להתקיים עד אמצע המאה ה-19 באזורי החוף של סודאן ואריתריאה אך בימינו נכחדו לחלוטין. מדיה וקבצים בנושא פיל צפון-אפריקני בוויקישיתוף
אשבל (קיבוץ)

אֶשְׁבָּל הוא קיבוץ בגליל התחתון, בתחומי המועצה האזורית משגב. הקיבוץ ממוקם סמוך לסח'נין, אשחר וערב אל נעים. הקיבוץ נקרא על שם אשבל, פרח ממשפחת השפתניים הגדל באזור. הקיבוץ הוא קיבוץ מחנכים שחבריו הם חברי תנועת דרור ישראל. ראשיתה של אשבל בהיאחזות נח"ל שנקראה בתחילה "אשחר", שעלתה על הקרקע על ידי "גרעין עמק" ב-30 באפריל 1979, וטקס רשמי של עלייה על הקרקע התקיים במאי 1979. בשנת 1980 הוחלט במוסדות המיישבים שאין היתכנות להקמת יישוב אזרחי במקום וחיפשו פתרון אחר להחזקת המקום. בתחילת 1982 הועברה המדרשה החינוכית-חקלאית של הנח"ל למקום, והיא התקיימה בו במקביל להמשך החזקת המקום על ידי גרעין נח"ל. בעקבות זאת, שונה שם המקום לאשבל. בדצמבר 1997 החליטה ממשלת ישראל להפוך את ההיאחזות ליישוב אזרחי. הממשלה שבה והחליטה על הקמת ישוב אזרחי באשבל בסוף שנת 2001 ולצורך כך קבלה החלטות משנה שונות שתכליתן ליישם הלכה למעשה את תוכניתה העקרונית. במסגרת זו פעל משרד הפנים לשינוי תוכנית המתאר לצורך הקמת אשבל כישוב בשטח עליו הוקמה קודם לכן ההיאחזות. עתירה לבג"ץ כנגד השינוי בתוכנית המתאר, שהוגשה על ידי עירית סח'נין בטענה לפגיעה בהתפתחות העיר, ועל ידי החברה להגנת הטבע, שהתנגדה להקמת יישובים חדשים, נדחתה על ידי בג"ץ. בינואר 1998 אוזרח המקום על ידי קבוצה של כ-30 צעירים בוגרי הנח"ל מתנועת הנוער העובד והלומד, ממקימי תנועת הבוגרים ולימים תנועת דרור ישראל. במאי 2021, על רקע אירועי מבצע שומר החומות, חברי חוליית טרור תושבי סח'נין ייצרו 30 בקבוקי תבערה שהוצתו, הושלכו לעבר הקיבוץ וגרמו במקום לשריפת קוצים. אשבל כיום הוא אחד מקיבוצי המחנכים של תנועת דרור ישראל. חברי אשבל מייחסים חשיבות לתרומה לחברה בישראל, ועוסקים בהפעלת מגוון פרויקטים חינוכיים בקרב בני נוער באזור. בשנת 2000 הוקמה בקיבוץ פנימייה לנוער מנותק "חברת הנוער אשבל". כן פועל בקיבוץ המרכז לקיום משותף, הפועל למפגש ושיתוף פעולה בין יהודים לערבים, ובית הספר היסודי "גליל", בו לומדים תלמידים יהודים וערבים. בנוסף פועלים בקיבוץ אורווה חינוכית וכלביה חינוכית. בקיבוץ פועל חניון לילה (בתשלום) בשם "חאן מסביב למדורה" המיועד לבתי ספר, תנועות נוער ומשפחות. רבים מהפרויקטים החינוכיים של הקיבוץ נעשים בשיתוף עם קהילות מחנכים אחרות של תנועת דרור ישראל, כדוגמת קיבוץ רביד. מדיה וקבצים בנושא אשבל בוויקישיתוף האתר של קיבוץ אשבל האתר של הפנימייה - חברת הנוער אשבל אשבל, באתר רום גליל אשבל, באתר של המועצה האזורית משגב אתר חאן מסביב למדורה - קיבוץ אשבל אשבל, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מאיר הראובני, עוד היאחזות נח"ל בגליל המערבי, מעריב, 13 במאי 1979 יואל דר, שתי היאחזויות נח"ל עלו על הקרקע ליד סכנין, דבר, 25 במאי 1979 יאיר דואר, לנו המגל הוא החרב 2, עמודים 50-52 אך אולי המשיכו לקרוא לו אשחר. ראו: יהודה גורן, רועה בן 16 נהרג בשטח אש 9, מעריב, 20 ביולי 1990 בג"ץ 10013/03 ראש עיריית סכנין, מוסטפא אבו ריא נ' המועצה הארצית לתכנון ובניה, ניתן ב־21 ביולי 2004
משפחה לא בוחרים

משפחה לא בוחרים היא קומדיית מצבים ישראלית המבוססת על הסדרה האמריקאית "כולם אוהבים את ריימונד". הסדרה שודרה החל מספטמבר 2012 עד לאוגוסט 2013 במשך 2 עונות בערוץ 2, עבור הזכיינית רשת. רוזינה קמבוס, אחת מכוכבות הסדרה, נפטרה זמן קצר לאחר צילומי העונה השנייה. העונה שודרה רק מספר חודשים לאחר מכן. הסדרה עוסקת בחייו של יובל בר-און (מגולם על ידי יובל ינאי), כתב ספורט החי בחולון. יובל גר עם אשתו נועה (מגולמת על ידי נועה קולר), עקרת בית אשר מגדלת את שלושת ילדיהם: גיא, יונתן ועלמה. שלמה (שלמה בראבא) ורוזה (רוזינה קמבוס), הוריו של יובל, גרים מול ביתו מעבר לכביש ולצערו של יובל נוהגים לבקר אצלו ללא הרף. ההורים אוהבים מאוד לריב, וגוררים גם את יובל ונועה לוויכוחים בלתי נגמרים. רוזה נוהגת גם באופן תדיר להעביר ביקורת סמויה וגלויה, על נועה, והיא אינה מניחה גם ליובל. ליובל יש גם אח בשם פיני (פיני קידרון), שוטר במקצועו וגרוש אשר מרגיש מקופח מכך שאמו מחבבת את יובל ומעדיפה אותו על פניו. לפיני ויובל אין קשר טוב של אחים, ופיני מנסה כמה שיותר להתקרב ליובל, כדי שיהיו חברים טובים. יובל בר-און (יובל ינאי) – נשוי לנועה, ולהם שני תאומים ובת. גר ליד הוריו שלמה ורוזה. עובד כעיתונאי ספורט. לרוב נגרר אחרי אשתו. נועה בר-און (נועה קולר) – עקרת בית. נשואה ליובל, ולהם תאומים ובת. תסכולה העיקרי של נועה הוא אי הצלחה בבישולים. שלמה בר-און (שלמה בראבא) – אביהם של יובל ופיני, נשוי לרוזה. נוהג להתווכח רבות עם אשתו רוזה ושונא להפגין רגשות. אוהב לצחוק על ההורים של נועה. רוזה בר-און (רוזינה קמבוס) – אמם של יובל ופיני. נשואה לשלמה. תחביבה העיקרי הוא בישול ועבודות הבית. נוהגת רבות לבקר את אופן עבודות הבית של כלתה, נועה. פיני בר-און (פיני קידרון) – שוטר במקצועו, גרוש. גר בבית הוריו שלמה ורוזה, ומקנא באחיו יובל בגלל שהוא הבן המועדף על אמם רוזה. עלמה בר-און (אורי מאור) – הבת הבכורה של יובל ונועה. לרוב נעלבת מהוריה, בגלל שחושבת שאחיה הקטנים מקבלים יחס מועדף. גיא ויונתן בר-און (פול ומרטין גוגיסיאן) – הבנים התאומים של נועה ויובל. אבינועם עדיני (שמוליק לוי) - אבא של נועה. מיקה עדיני (גילת אנקורי) - אמא של נועה. אילן (אמנון וולף) ודנה (אפרת בוימולד) - חבריהם של נועה ויובל. בעלי חנות ספורט. הופיעו במספר פרקים. טלי (טלי אורן) - חברה של נועה, בת זוגו של פיני. הסדרה משודרת בערוץ 2 של הזכיינית "רשת". העונה הראשונה החלה בשידוריה ב-6 בספטמבר 2012. הסדרה שודרה בימי חמישי לאחר "כלבוטק". פרק הבכורה (השקה) זכה ל-17.3% אחוזי רייטינג. הפרק האחרון לעונה שודר ב-11 באוקטובר 2012 וזכה ל-15.3% אחוזי רייטינג. העונה כללה 5 פרקים וממוצע של 16.4% רייטינג. בין שידורי העונה הראשונה היה גם פרק "מאחורי הקלעים", אשר זכה ל-11.5% אחוזי רייטינג. עונתה השנייה של הסדרה, עלתה ב-12 ביוני 2013, ושודרה בימי רביעי, לאחר "המירוץ למיליון". פרק הבכורה זכה ל-11.4% אחוזי רייטינג. פרק הסיום של שודר ב-28 באוגוסט 2013 וזכה ל-15.7 אחוזי רייטינג. העונה השנייה כללה 8 פרקים, וממוצע של 15.3% אחוזי רייטינג. "משפחה לא בוחרים", במיזם "אישים" לתיעוד היצירה הישראלית האתר של "משפחה לא בוחרים" באתר רשת
ספוגנים

ספוגנים (שם מדעי: Demosponge; נקראים גם צורניים) הם הקבוצה הגדולה ביותר במערכת הספוגים. הספוגאים בעלי שלד העשוי מאוסף של מחטי שלד עשויות סיבי חלבון ספונגין (מודיפיקציה של קולגן) ו\או צורן דו-חמצני. במינים של ספוגנים עם מחטים צורניות, הן שונות בצורתן ממחטי הספוגים מסוג זכוכנים שדומים להם מבחינות אחרות (במילים אחרות, צורת המחטים משמשת על מנת להבחין בין הקבוצות). הספוגנים מהווים 90 אחוז ממיני הספוגים ולכולם מבנה גוף מסוג לויקון. הסדרות בקבוצה מגוונות מאוד וכוללות כמה ספוגים גדולים. רובם שוכני-ים, אך כמה חיים בסביבת מים מתוקים. לכמה מינים צבעים עזים, וישנה שונות רבה במבנה גופם. המינים הגדולים ביותר, גובהם מעל מטר אחד. הם מתרבים ברבייה מינית והן ברבייה אל-מינית. מחלקה זו כוללת מינים רבים ביניהם ניפאטס דיגיטליס, ספונגילה לאקוסטריס ופולימסטיה בולטיפורמיס. מדיה וקבצים בנושא ספוגנים בוויקישיתוף ספוגנים, באתר ITIS (באנגלית) ספוגנים, באתר NCBI (באנגלית) ספוגנים, באתר Animal Diversity Web (באנגלית) ספוגנים, באתר האנציקלופדיה של החיים (באנגלית) ספוגנים, באתר GBIF (באנגלית) ספוגנים, באתר אנציקלופדיה בריטניקה (באנגלית)
רחביה רוזנבוים

רחביה רוזנבוים (נולד ב-29 באפריל 1934) הוא כדורגלן ומאמן עבר ישראלי, המזוהה בעיקר עם הפועל תל אביב. רוזנבוים גדל בשכונת שפירא ובגיל 13 החל לשחק כדורגל בקבוצת הנוער גדנ"ע יהודה. כעבור שלוש שנים הצטרף לקבוצת הנוער של הפועל תל אביב, עמה זכה בגביע ובאליפות הליגה לנוער. בשנת 1951 הוקפץ לסגל הקבוצה הבוגרת של המועדון והחל לתפוס את מקומו בהרכב הפועל תל אביב, לצידם של כוכבי הקבוצה דאז, השוער יעקב חודורוב והקשר אשר בלוט. ב-5 בינואר 1952 כבש את שערו הראשון במדי הפועל תל אביב, מול מכבי ראשון לציון. עם הפועל תל אביב זכה רוזנבוים באליפות הראשונה של המועדון מאז קום המדינה, והשישית בסך הכל, בשנת 1957. בעונה זו שיחק רוזנבוים בכל משחקי הליגה והבקיע תשעה שערים, ביניהם צמד בניצחון 4–2 בדרבי מול מכבי תל אביב. בשנת 1961 זכה עם הקבוצה בגביע המדינה הראשון שלה מאז קום המדינה (והשביעי בסך הכל), כשבישל לגדעון טיש את שער הניצחון בגמר הגביע מול האלופה דאז, הפועל פתח תקווה. ב-12 באוקטובר 1962 שימש רוזנבוים כקפטן הפועל תל אביב במשחק הראשון אי פעם שנערך באצטדיון בלומפילד, מול שמשון תל אביב. ב-2 בדצמבר נחנך האצטדיון באופן רשמי במשחק חגיגי מול הקבוצה ההולנדית טוונטה אנסחדה, כשגם במשחק זה משמש רוזנבוים כקפטן הקבוצה. רוזנבוים שיחק בהפועל תל אביב עד שנת 1964 ולאחר מכן פרש ממשחק פעיל. רוזנבוים כבש 78 שערי ליגה במדי הקבוצה, והוא מדורג במקום הרביעי בטבלת מלך השערים של הפועל תל אביב בכל הזמנים. בסך הכל כבש במדי הקבוצה 99 שערים בכל המסגרות. ב-8 בנובמבר 1953, כשהוא בן 19 בלבד, ערך את הופעת הבכורה שלו בנבחרת ישראל, במשחק מול נבחרת יוגוסלביה במסגרת מוקדמות מונדיאל 1954. רוזנבוים שיחק גם בגביע אסיה שנערך בבנגקוק בשנת 1956, ובסך הכל רשם 18 הופעות במדי נבחרת ישראל, האחרונה שבהם במשחק ידידות מול נבחרת טורקיה, ב-25 בנובמבר 1962. לאחר שפרש פנה רוזנבוים לאימון, ותחילה שימש מאמן-שחקן בקבוצת הפועל כפר שלם מהליגות הנמוכות. במקביל מונה למאמן קבוצת הנוער של הפועל תל אביב. גם בתפקיד זה הוביל את הקבוצה לזכייה בגביע ובאליפות הליגה לנוער, כשתחתיו מככב השחקן הצעיר רוני קלדרון. לאחר שנתיים בקבוצת הנוער מונה רוזנבוים למאמן הראשי של הפועל תל אביב, וכבר בעונתו הראשונה כמאמן הוביל את הקבוצה לזכייה באליפות בעונת 1968/1969, כשתחת שרביטו מככבים בקבוצה קלדרון הצעיר, שייע פייגנבוים, יחזקאל חזום וג'ורג' בורבה. בעונתו השנייה כמאמן הקבוצה הגיע עמה לגמר אליפות אסיה לקבוצות, כשהקבוצה סיימה במקום השני בטורניר. לאחר שנתיים כמאמן הפועל תל אביב עזב רוזנבוים את תפקידו ואימן לתקופות קצרות את הפועל כפר סבא ואת הפועל פתח תקווה, ממנה פוטר בשנת 1973 כשהקבוצה נקלעה לסכנת ירידה שמונה מחזורים מסיום העונה. הוא עבר לאמן את מכבי יפו והמשיך לעונה נוספת עד לסיום עונת 1974/1975 בליגה הלאומית. בשנת 1975 חזר להפועל תל אביב ואימן אותה עונה נוספת, שהסתיימה בצורה מאכזבת כשהקבוצה סיימה במקום העשירי. לאחר מכן ניהל רוזנבוים במשך שנים ארוכות את קבוצת הנוער של הפועל תל אביב. רוזנבוים עבד שנים רבות בחברת מקורות. נשוי לרחל, ולהם שני ילדים. הפועל תל אביב אליפות: 1956/1957 גביע המדינה: 1960/1961 הפועל תל אביב אליפות: 1968/1969 רחביה רוזנבוים, באתר ההתאחדות לכדורגל בישראל עמוד השחקן של רחביה רוזנבוים באתר ההתאחדות לכדורגל בישראל יעקב בר-און, ‏ממשיך לבעוט: סיפור הסינדרלה הקלאסי של רחביה רוזנבוים, באתר מעריב אונליין, 31 בדצמבר 2015 אשר גולדברג, גביע המדינה הראשון של הפועל תל אביב, באתר ההתאחדות לכדורגל בישראל, 12 במאי 2012